וכדו שלח העז ית קניניך וית כל דלך בברה כל אנשה ובהמאתה דיתשקע בברה ולא יכנש לביתה וינעת עליהון ברדה ויקטלון ואעל משה ואהרן ליד פרעה ואמרו לה אכהן אמר יהוה אלהי עבראי שלח ית עמי וישמשני הלא בזבנה הדה אנה משלח ית כל מגפתי על לבך ובעבדיך ובעמך בדיל תחכם הלא לית כב{א}<ת>י בכל ארעה הלא כדו אשלח ית אדי ואקטל יתך וית עמך בממלל ותיבד מן ארעה וארום בדיל דה אקימתך בדיל מחזאתך ית חילי ולבדיל תנוי שמי בכל ארעה אכדך מדלס בעמי לדלה משלחתון האנה ממטר כזבן מחר ברד יקיר שריר דלא הוה כותה במצרים למיום אתרשת ועד כדו וכדו שלח עזז ית קניניך וית כל דלך בברה כל אנשה ובהמאתה דיתשקע בברה ולא יכנש לביתה וינעת עליהון ברדה ויקטלון